b"\n_START_ARTICLE_\nMajestas\n_START_PARAGRAPH_\nMajestas fou un delicte rom\xc3\xa0 equiparat a l'alta tra\xc3\xafci\xc3\xb3. Ulpi\xc3\xa0 el defineix com a crimen illud quod adversus Populum Romanum vel adversus securitatem ejur committitur ('crim contra el poble rom\xc3\xa0 i la seva seguretat'). Alguns dels delictes considerats dins el camp de la majestas no eren estrictament tra\xc3\xafci\xc3\xb3 o alta tra\xc3\xafci\xc3\xb3 (per exemple ajudar a matar o a planificar la mort d'un magistrat); el nom majestas se li donava perqu\xc3\xa8 era una cosa gran; el poble rom\xc3\xa0 era en realitat l'estat rom\xc3\xa0._NEWLINE_Ja apareix a les lleis de les dotze taules on s'establ\xc3\xad pel delicte la pena de mort i es considerava culpable al que ajudava a l'enemic o entregava ciutadans romans a l'enemic; amb el temps l'abast del delicte es va estendre a tots els actes contraris a l'estat i es van publicar diverses lleis._NEWLINE_Sota l'Imperi el poble o l'estat rom\xc3\xa0 fou substitu\xc3\xaft per l'emperador i per aix\xc3\xb2 sovint el delicte \xc3\xa9s esmentat com majestas augusta, majestas imperatoria o majestas regia."